জালাল আহমদ : কালবৈশাখী ঝড়ে মৌলভীবাজার জেলায় বিপর্যস্ত হয়ে পড়েছে রেলপথ, সড়কপথ ও বিদ্যুত ব্যবস্থা এবং বিধ্বস্ত হয়েছে জেলার দু’শতাধিক ঘরবাড়ি। বিভিন্ন স্থানে ঝড়ের কবলে পড়ে নারী, পুরুষ ও শিশুসহ আহত হয়েছেন অন্তত ২০ জন। কমলগঞ্জের লাউয়াছড়ার পাহাড়ি এলাকায় রেললাইনের উপর গাছ ভেঙ্গে পড়ার কারণে চট্টগ্রামমুখী উদয়ন ও ঢাকামুখী উপবন এক্সপ্রেস যাত্রী নিয়ে ভানুগাছ স্টেশনে আটকা পড়ে। বন বিভাগ ও রেলকর্মীদের মিলিত প্রচেষ্টায় সকালে পুনরায় রেল যোগাযোগ চালু হয়।